Den 42-årige er indlagt på intensiv afdelingen på Aalborg Sygehus med røgforgiftning. Manden ville redde sin hund fra branden i lejligheden, og det var ifølge vagtchefen hos Nordjyllands Politi i den forbindelse, at han pådrog sig en kraftig røgforgiftning. Branden opstod i en emhætte i køkkenet, men de nærmere omstændigheder omkring hvad der er sket, er endnu uklare. Det lykkedes manden at redde hunden. Og ingen andre beboere i etageejendommen var i fare i forbindelse med branden.

Opsummering:
En 42-årig mand er indlagt svært medtaget efter der torsdag eftermiddag udbrød brand i hans lejlighed på Revlingebakken i Aalborg.